-6-

1.  ปัจจัยความเสี่ยง

    1.  ปัยจัยความเสี่ยงจากการลอกเลียนแบบสินค้า

บริษัทประกอบธุรกิจประเภทสิ่งทอมีการแข่งขันอย่างรุนแรงโดยคู่แข่งมีการลอกเลียนแบบสินค้าในกลุ่มสินค้าที่มียอดการขายดีและเป็นที่นิยมของผู้บริโภค
เช่น สินค้าประเภทถุงน่อง
ด้วยวิธีการลอกเลียนแบบสีสันและรูปแบบภาชนะหีบห่อพร้อมทั้งลวดลายต่าง ๆ
ของสินค้าเพื่อให้ผู้บริโภคเกิดความสำคัญผิด พร้อมกันนี้ยังปรับราคาให้ต่ำลง
เพื่อให้ผู้บริโภคสะดวกซื้อและเกิดความต้องการสินค้าในปริมาณที่มาก ๆ

อีกทั้งการลอกเลียนแบบงานประดิษฐ์หัตถกรรมที่บริษัทคิดค้นโดยนำเนื้อถุงน่องมาประดิษฐ์คิดค้นเป็นสิ่งของเครื่องใช้ในครัวเรือนหรือเป็นเครื่องประดับ
และเครื่องแต่งกายอันหลากหลายเช่น งานหัตถกรรมเชอรี่ล่อน 108 ไอเดีย
การพัฒนาหรือคิดค้นสินค้าแปลกใหม่บริษัทจำเป็นต้องใช้เวลาและมีค่าใช้จ่ายต่าง ๆ เกิดขึ้น
แต่คู่แข่งได้ลอกเลียนแบบโดยใช้เวลาไม่มาก
พร้อมทั้งนำสินค้าออกวางตลอดพร้อมให้ราคาที่ต่ำกว่าราคาปกติของบริษัท
และเครดิตเทอมในระยะยาวเช่น 120 วันขึ้นไป ซึ่งมีผลกระทบต่อยอดการขายสินค้าของบริษัทลดลง

ถึงอย่างไรสินค้าของบริษัทมุ่งเน้นด้านคุณภาพอีกทั้งสินค้าของบริษัทมีชื่อเสียงและเป็นที่นิยมกันอย่างแพร่หลายในวงการแฟชั่นมาเป็นระยะเวลานาน
เช่นถุงน่องตราเชอรี่ล่อน จึงมีความเชื่อมั่นในการพัฒนาสินค้า

ใหม่ๆ ออกสู่ตลาดอย่างสม่ำเสมอเพื่อให้ธุรกิจสามารถดำเนินต่อไป

2.  ปัจจัยความเสี่ยงจากฤดูกาล

  ฤดูกาลภายในประเทศไทยสำหรับปี 2545 เกิดปรากฏการทางธรรมชาติไม่ตรงตามฤดูกาลเช่น
  เดือนมกราคม-กุมภาพันธ์เป็นช่วงฤดูหนาวแต่สภาพอากาศเปลี่ยนแปลงเป็นอากาศร้อนและมีฝนตก
  มากกว่าอากาศหนาว ส่งผลกระทบต่อสินค้าในกลุ่มถุงน่อง มียอดการขายลดลง
  ส่วนฤดูฝนก็เกิดอุทกภัยน้ำท่วม ส่งผลกระทบต่อการค้าหยุดชะงักการระบายสินค้าเป็นไปอย่างล่าช้า
  ในการดำเนินธุรกิจประเภทสิ่งทอ เหมาะสำหรับฤดูหนาวเป็นอย่างยิ่ง
  แต่อากาศในแต่ละปีมีอากาศที่ทวีความร้อนเป็นระยะเวลาที่ยาวนานส่งผลกระทบต่อยอดการขายลดลง

สำหรับบริษัทมีมาตรการรองรับที่จะผลิตสินค้าในกลุ่มถุงน่องที่เหมาะสมสำหรับทุกฤดูกาลเช่นถุงน่องตรา

เชอรี่ล่อนลินินเชียร์ สวยใสเย็นสบาย เมื่อสวมใส่
เป็นถุงน่องเหมาะสำหรับฤดูร้อนมียอดการขายที่ดีกว่าถุงน่องเนื้อธรรมดา

3.  ปัจจัยความเสี่ยงจากการแต่งกาย

  สำหรับสุภาพสตรีในสถาบันหรือองค์กรต่าง ๆ ในภาคเอกชน มีการสวมใส่กางเกง
  ในการทำงานมากกว่า

กระโปรงเป็นที่นิยมกันอย่างแพร่หลายในปี 2545 ส่งผลกระทบต่อสินค้าในกลุ่มถุงน่อง
มียอดผู้บริโภคลดลง

ทำให้บริษัทฯต้องคิดค้นสินค้ากลุ่มถุงเท้าออกสู่ตลาด
เพื่อเป็นการทดแทนถุงน่องและเพิ่มช่องทางการจำหน่ายอีกช่องทางหนึ่ง

-7-

4.  ปัจจัยความเสี่ยงต่อสินค้าคงคลัง

ในปี 2545 บริษัทมีสินค้าคงคลังเพิ่มขึ้นจากปี 2544 เป็นจำนวน 60 ล้านบาท
รวมสินค้าคงคลังคงเหลือ ณ. 31 ธันวาคม 2545 เป็นจำนวน 332.66 ล้านบาท
ส่งผลกระทบต่อฐานะการเงินขาดสภาพคล่องก่อเกิดภาระหนี้ค่าซื้อสินค้าตามสัดส่วนที่เพิ่มขึ้น
เนื่องจากช่วงไตรมาสแรกของปี
มียอดการขายที่ดีสินค้าหลายอย่างไม่เพียงพอกับการจำหน่ายจึงมีการจัดแผนการสั่งซื้อสินค้าเพื่อให้ทันต่อยอดขายโดยสั่งซื้อสินค้าเป็นการล่วงหน้า
6 เดือน หลังจากไตรมาสที่ 2 และ 3 ยอดการขายลดลงไปอย่างฉับพลัน
ประกอบกับสินค้าที่ถึงกำหนดรับเข้าคลังสินค้าตามการสั่งซื้อสินค้า
ทำให้บริษัทต้องเผชิญปัญหาอย่างหนักในการปรับปรุงเปลี่ยนแปลงอย่างรวดเร็วและรอบคอบเพื่อไม่ให้ฐานะการเงินติดลบและให้มีเงินทุนหมุนเวียนใช้ในกิจการจึงมีการต่อรองการจ่ายชำระหนี้ไปชั่วขณะลดปริมาณการสั่งซื้อสินค้าในช่วงไตรมาสที่
3 และ 4 ลดค่าใช้จ่ายต่าง ๆ ที่ไม่จำเป็นลง
เร่งระบายสินค้าออกสู่ตลาดอย่างรวดเร็วเพื่อให้บริษัทกลับสู่สภาพปกติต่อไป

5.  ความเสี่ยงจากเงินลงทุนนอกตลาดหลักทรัพย์

บริษัทฯมีการลงทุนในรูปแบบการซื้อหุ้นในบริษัทนอกตลาดหลักทรัพย์เป็นจำนวนเงิน 70 ล้านบาท
โดยคาดหวังว่าจะได้รับผลตอบแทนในรูปเงินปันผล แต่บริษัทนั้น ๆ
ก็ประสบปัญหาผลการดำเนินงานขาดทุน มีผลต่อส่วนผู้ถือหุ้นติดลบ
เป็นเหตุให้บริษัทประสบกับผลขาดทุนจากการด้อยค่าในด้านการบันทึกบัญชี
บริษัทได้แก้ไขปัญหาโดยการขายหุ้น และงดการลงทุนทุกชนิด

6.  ความเสี่ยงดัชนีย์หลักทรัพย์

ราคาหุ้นในตลาดหลักทรัพย์ของบริษัท มีราคาที่ต่ำ เนื่องจากการซื้อขายในตลาดหลักทรัพย์
น้อยรายในแต่ละครั้งหรือบางครั้งไม่มีการซื้อขาย
ก็มาจากผลกระทบจากปัจจัยภายนอกที่เป็นเหตุสุดวิสัยที่หลีกเลี่ยงไม่ได้
เช่นดัชนีย์ราคาหลักทรัพย์ระดับภูมิภาคเอเซียและระดับโลก ลดต่ำลง เช่น
การก่อการร้ายในสหรัฐอเมริกาที่สืบเนื่องมาตั้งแต่ ปี 2544
และการประกาศสงครามโลกระหว่างสหรัฐอเมริกากับอีรัก ก็ส่งผลต่อตลาดหุ้นอย่างรุนแรง

พร้อมทั้งผลกระทบภายในบริษัท ที่ไม่มีการจ่ายเงินปันผลเป็นเวลา 3-4 ปี
เนื่องจากบริษัทประสบปัญหาผลขาดทุนสะสมจากอัตราการแลกเปลี่ยนตั้งแต่ปี 2541
ถึงอย่างไรบริษัทได้ตระหนักถึงเรื่องนี้เป็นอย่างดี
จะบริหารงานให้บริษัทดำเนินธุรกิจต่อไปได้โดยหลีกเลี่ยงการผิดนัดสัญญาอย่างเต็มที่และก่อให้
เกิดการจ่ายเงินปันผลได้ในอนาคต